钦定古今图书集成/明伦汇编/闺媛典/第097卷 > 皇清三 > 秦汝第妻巢氏
## 钦定古今图书集成/明伦汇编/闺媛典/第097卷 > 皇清三 > 秦汝第妻巢氏

按《陕西通志》：巢氏，西安三原人，秦汝第妻。幼聪慧，受《列女传》及《女诫》诸书，能解大义。顺治初，遭乱，泣谓夫曰：“速携子为宗祀计，我偕女死矣。” 遂沉幼女井中，纫衣自缢死。贼至，见氏悬于梁，欲褫其衣，去其魁，叱曰：“烈妇也，勿令裸身！”